Rumenke
Crvene zebe ili rumenke () rod je ptica pevačica iz familije zeba. Većina njih se zovu „rumenke” i kao što ime navodi, većina njih ima, u različitom stepenu, prisutno crveno perje. Rumenka je najpoznatiji predstavnik familije. Ime roda potiče od starogrčkog -{karpos}-, „voće” i -{dakno}-, „gristi”.

Rod -{Carpodacus}- se sreće širom Evroazije, ali je najveći diverzitet vrstama u Sino-himalajskom regionu, što sugeriše da rod potiče odavde.

Sistematika 
Godine 2012. Dario Zukon () i njegove kolege objavili su komparativnu molekularnu analizu cele familije zeba. Na osnovu podataka koji su u analizama dobili i sa podacima sličnih analiza od ranije, došli su do zaključka da je neophodno reogranizovanje taksonomskog statusa u okviru ove heterogene grupe. Pronašli su da tri severnoameričke vrste crvenih zeba, -{Haemorhous cassinii}-, -{Haemorhous purpureus}- i -{Haemorhous mexicanus}-, formiraju zasebni kladus i da nisu u bliskoj srodničkoj vezi sa palearktičkim crvenim zebama. Oni su predložili pomeranje tih vrsta u zaseban rod -{Haemorhous}-. Ovaj predlog je prihvaćen od strane Internacionalnog Ornitološkog Komiteta i Američke Ornitološke Unije. Zukon i njegove kolege su takođe našli da je rumenka (-{Carpodacus erythrinus}-) ispala iz centra kladusa crvenih zeba i da je sestrinska grupa skarletnih zeba (danas poznata pod imenom -{Haematospiza sipahi}-). Predložili su da se rumenka pomeri u nov monofiletski rod sa novim nazivom -{Erythrina.}- Britanska Ornitološka Unija je prihvatila ovaj predlog, ali je Internacionalni Ornitološki Komitet umesto toga prihvatio inkluzivniji rod -{Carpodacus}-, koji je uključivao rod -{Haematospiza}- i monotipski rod -{Chaunoproctus}- u okviru koga se nalazila izumrla ptica boninska rumenka (-{Carpodacus ferreorostris}-). Dugorepa rumenka -{(Carpodacus sibiricus)}-, koja se do tada smatrala i uključivala u monofiletski rod -{Uragus}-, takođe je premeštena u rod -{Carpodacus}-.

Za dve vrste koje su pre toga pripadale rodu -{Carpodacus}-, -{(Agraphospiza rubescens)}- i -{(Procarduelis nipalensis)}-, pokazalo se da nisu blisko povezane sa ovim rodom i pomerene u dva zasebne monofiletska roda: -{Agraphospiza}- i -{Procarduelis}-.

-{Leucosticte sillemi}- je dugo pripadao rodu -{Leucosticte}-, ali je filogenetska analiza na sekvencioniranoj mitohondrijalnoj DNK, publikovana 2016 godine, pokazala da ona pripada rodu -{Carpodacus}-.

Veruje se da je bilo specijske radijacije crvenih zeba više puta. Prve koje su se odvojile bile su preci današnjih severnoameričkih vrsta. Te srodne grupe, koje su nastale, odvojile su se u srednjem miocenu pre oko 14–12 mya od preteča crvenih zeba. Svaka od ovih grupa bi trebalo da konstituiše poseban rod, kao što je u slučaju severnoameričkih vrsta iz roda -{Haemorhous}-. Tipovi iz roda -{Erythrina}- (Brehm 1829) i -{Carpodacus}- (Kaup 1829) često se smatraju tipičnim predstavnicima crvenih zeba, iako se oba odnose na roze zebu -{Carpodacus roseus}-.

Molekularne filogenetske analize pokazuju da su havajske medne ptice iz familije -{Drepanididae}- blisko povezane sa crvenim zebama iz -{Carpodacus}- roda. Najbliži zajednički predak je procenjen od različitih izvora na period od 7,24 miliona godina. do 15,71 miliona godina.

Prževalskijeva zeba (-{Urocynchramus pylzowi}-) ne pripada roze zebama, čak nije ni prava zeba i svrstana je u okviru monofiletske familije -{Urocynchramidae}-.

Vrste 
Rod Carpodacus ima 26 vrsta:

Galerija

Reference

Napomene

Literatura

Spoljašnje veze 
 Rosefinche videos, photos and sounds na internacionalnoj kolekciji ptica

Родови птица